

29/5/24

**מודעת דרושים/ות רכז/ת ועדת תכנון בקיבוץ כיסופים**

**מנוסח בלשון זכר אך פונה ל 2 המינים**

1. שיקום הקיבוץ לאחר מתקפת 7 באוקטובר, נמצא בראש סדר העדיפויות, ובייחוד בתקופה זו, נדרשת נקודת מבט רחבה ורב תחומית בנושא תכנון הישוב: תכנון פיתוח בתחומי המשק והקהילה.
2. מצורף מסמך המרכז את התפקידים והסמכויות של ועדת תכנון.
3. הוועדה תהא הגוף המרכז את כל נושאי התכנון הפיזי בשטח הקיבוץ ובסביבתו תוך קידום שקיפות ושיתוף הקהילה בשיפור המרחב הציבורי.

**תפקיד הרכז/ת (בין היתר):**

רכז הוועדה הינו איש הביצוע של הוועדה ואיש הקשר בין מוסדות הקיבוץ לוועדה, עם אוריינטציה מקצועית מובהקת לתחום. עדיפות לחבר/ת קיבוץ כיסופים.

**דרישות תפקיד:**

1. ניסיון כרכז תכנון מיישוב קהילתי – יתרון
2. . השכלה בתחום התכנון: אדריכלות, הנסאי בניין או כל תחום אחר קרוב.
3. . יכולת עבודה בצוות
4. הבנה של תהליכי בנייה ותכנון מול וועדות, רשויות מקומית,רמ"י,  רשויות ממשלה וכיו"ב.

**כפיפות** מרכז משק

**אופן בחירה וקדנציה:** רכז הועדה ייבחר בקלפי, לתקופה של קדנציה ( 3 שנים): ללא הגבלת קדנציות (לטובת זיכרון ארגוני)

**היקף משרה**

20%. כ-יום בשבוע בשלב הראשון. בהמשך ייבחן היקף המשרה בהתאם לצרכים בשטח.

ניתן לפנות לאיה גריניס, מש"א: HR@KISSUFIM.BIZ



\*עבר קלפי במרץ 2023\*

 **החלטה על הקמת ועדת תכנון בקיבוץ כיסופים**

תהליכי הפיתוח וההתחדשות שעובר על קיבוץ כיסופים ובראשם הצמיחה הדמוגרפית מחייבים הערכות מערכתית ונקודת מבט רב תחומית בנושא תכנון הישוב: תכנון פיתוח בתחומי המשק והקהילה.

מסמך זה מתייחס לתכנון סביבתי-פיזי בלבד.

על רקע התהליכים האלה מתחדד הצורך להקים ועדת תכנון (פיזי) קיבוצית שתהיה אמונה על כלל הסוגיות בתחום התכנון הפיזי.

הוועדה תהא הגוף המרכז את כל נושאי התכנון הפיזי בשטח הקיבוץ ובסביבתו תוך קידום שקיפות ושיתוף הקהילה בשיפור המרחב הציבורי.

**תפקידים וסמכויות** (בכפוף לתב"ע קיימת / עתידית):

* קביעת מדיניות תכנונית כלל ישובית בנוגע לפיתוח ובניה בקיבוץ: שטחי מגורים (חדשים וישנים כאחד), שטחים ציבוריים, שטחי תעשיה וענפים, כולל תשתיות ציבוריות. במסגרת זו דיון מקדים וראשוני בכל יוזמה (קיבוצית או חיצונית) הנוגעת לפיתוח הפיזי של הקיבוץ.
* קידום וייזום תכניות אב ופרוגרמות בתחומים השונים לטובת כיסופים.
* קידום יוזמות תכנוניות בכפוף לתב"ע.
* קידום ו/או דיון בשינויים מומלצים/נדרשים בתב"ע קיימת.
* הובלת מדיניות תכנון של שימוש, שידרוג ושיפוץ מבני ציבור /שטחים ציבוריים קיימים.
* קביעת מדיניות תכנונית לשכונות מגורים חדשות בפיתוח/עתידיות.
* אחריות על תכנון (תכנית אב) לשצפ"ים ולנוי בקיבוץ, פיקוח ובקרה.
* אחריות על תקנון אדריכלי שיגדיר את סגנון הבניה בכפוף לייעוד השטח בתכנית ומעקב אחר יישומו (לרבות אישור תכניות לבניה חדשה ו/או תוספות חיצוניות למבנים קיימים בשטח הקיבוץ).
* קביעת תקנון בניה פרטית מחייב ומעקב אחר יישומו
* בחינת יוזמות קיבוציות המשפיעות על המרחב הפיסי הציבורי.
* קבלת דיווח ממוסדות הקיבוץ על עבודות בניה והתשתיות בתחומי הקיבוץ.
* מענה לפניות חברים בנושאי המרחב הציבורי הפיסי.

**כפיפות**

מנהלת

**הרכב**

* יו"ר הוועדה – מרכז משק
* מרכז/ת הוועדה – עם אוריינטציה מקצועית מובהקת לתחום. עדיפות לחבר/ת קיבוץ.
* 2-3 נציגי ציבור (חברי קיבוץ) נוספים בעלי אוריינטציה תכנונית.
* מנהל וועדת מחנה

**הערות**

* מרכז הוועדה הינו איש הביצוע של הוועדה ואיש הקשר בין מוסדות הקיבוץ לוועדה.

מרכז הועדה ייבחר בנפרד לתקופה של קדנציה: ללא הגבלת קדנציות (לטובת זיכרון ארגוני)

* מרכז משק, מנהל קהילה – חברים מתוקף תפקידם
* כל בניה או שיפוץ של מבנה פרטי או ציבור מחייב אישור מוקדם של וועדת תכנון.
* יו"ר הוועדה יהיה בעל תפקיד ניהולי בקיבוץ.
* לרשות הוועדה יעמדו בעלי תפקידים בהתאם לעניין (אדריכל הקיבוץ, רכז תשתיות, מרכז צמ"ד, רכז נוי וכו').